Екватор
Екваторът е мислена окръжност около планета (или друг астрономически обект), на равно разстояние от двата полюса. Екваторът разделя планетата на Северно полукълбо и Южно полукълбо. Екваторът по дефиниция е паралелът на 0° географска ширина. Дължината на земния екватор е около 40 075 km. (Изминаването на това разстояние с автомобил при скорост 55 km/h би отнело около месец.)

На 1 градус от екватора отговарят 111 321 m.

Екваторът е един от петте главни паралела според отношението на въртенето на Земята и равнината на орбитата ѝ около Слънцето. Освен това екваторът е единственият паралел, който е голяма окръжност.

Слънцето при сезонното си движение по небосвода пресича екватора два пъти годишно – при пролетното и есенното равноденствие, съответно през март и септември. На екватора на тези дати слънчевите лъчи падат перпендикулярно спрямо земната повърхност.

Близо до екватора се наблюдават най-бързите изгреви и залези в света, продължаващи минути. Също така отношението ден/нощ на тези места е относително постоянно спрямо разположените на по-големи географски ширини места.

Екваториален климат 
В много тропически региони годината се дели на два сезона, влажен и сух, но повечето места, близки до екватора, са влажни по всяко време, въпреки че климатът зависи и от други фактори, включително надморската височина и близостта до океан.

По екватора сушата е малко.

Най-високата точка на екватора е на 4690 m надморска височина, на 77°59′31" W, на южните склонове на вулкана Каямбе (5790 m) в Еквадор. Това е малко над снежната линия и е единствената точка от екватора, на която се задържа сняг.

Екваториални държави 
Екваторът пресича Атлантическия океан, Африка, Индийския океан, Азия, Тихия океан и Южна Америка :

Бележки 

Географска ширина
Астрометрия